Boucheron yangi “tovus patli” taqinchoqlar kolleksiyasini taqdim etdi

Fransiyaning Boucheron zargarlik brendining Plume de Paon kolleksiyasidagi taqinchoqlar soni bittaga ko‘paydi, deb yozadi Harper’s Bazaar.

Bundan 160 yil oldin Frederik Busheron tovus singari chiroyli va o‘zgacha tilla marjon yaratishga qaror qilgan hamda Boucheron brendining ramzi sifatida ma’lum bo‘lgan “undov belgisi” yuzaga kelgan. Keyin shu belgi shaklida uzuk, zirak va boshqa aksessuarlar ishlab chiqarila boshlandi.

2020-yilning bahor oyiga kelib esa brend mazkur afsonaviy to‘plamni yangiladi. Kolleksiyadan pat shaklini eslatuvchi, olmos toshli marjon, zirak, bilaguzuk va uzuklar o‘rin olgan. Taqinchoq sariq tilladan ishlangan bo‘lib, o‘ziga xos ko‘rinish kasb etadi. Uzuklar bo‘lsa, asosi oq va pushti tilladan bo‘lib, brilliant bilan qoplangan.